漳州新城秋宴
作者：陳元光
朝代：唐

paragraphs: 地險行臺壯，天清景幕新。
鴻飛青嶂杳，鷺點碧波真。
風肅天如水，霜高月散銀。
嬋娟争潑眼，廉潔正成隣。
東湧滄溟玉，西呈翠巘珍。
畫船拖素練，朱榭映紅雲。
琥珀盃方酌，鮫綃席未塵。
秦簫吹引鳯，鄒律奏生春。
縹{糹耳少}纖歌遏，婆娑妙舞神。
會知冥漠處，百怪惱精魂。